el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en el en el el el el el el el en el el el el en el en el el el el en en en el el el el en el el el el en el el el el el en en el en en el en en en en en en en en en el el
Κάθε εβδομάδα, υπάρχουν άτομα ή ομάδες που μας συναρπάζουν… κι άλλα που μας απογοητεύουν. Μετά από κάθε αγωνιστική (όσο γίνεται), το NFLGreece θα ανεβάζει τους δικούς τους Νικητές & Χαμένους. Οι δικοί σας παίκτες κι ομάδες πού βρίσκονται, άραγε;
↑ Darren Waller, tight end, Las Vegas Raiders: Οι Las Vegas Raiders εγκαίνιασαν με τον καλύτερο δυνατό τρόπο το νέο τους γήπεδο, με μία εκδηλωτική νίκη ενάντια στους New Orleans Saints. Θα μπορούσα να μιλήσω για τις αποδόσεις του RB Josh Jacobs, ή της offensive line, αλλά θεωρώ ότι είναι πρέπον να μιλήσω για τον tight end τους, που συνεχίζει από εκεί που σταμάτησε πέρσι. Από τις 32 πάσες του QB Derek Carr, σχεδόν οι μισές είχαν τον Waller ως στόχο, και το εκμεταλλεύτηκε στο έπακρο, σημειώνοντας 103 γιάρδες κι ένα touchdown. Επίσης, βοήθησε και την offensive line ως blocker, και κατ’ επέκταση το έργο των running backs.
Προσωπικά, επειδή τον είχα δει και στους Baltimore Ravens, o Waller είναι νικητής μόνο που παίζει στο υψηλότερο επίπεδο. Έχοντας μεγάλο πρόβλημα με τη χρήση ναρκωτικών, μπήκε στη λίγκα, και στη Βαλτιμόρη, γεμάτος με προβλήματα. Αποφασίζοντας να βοηθήσει τον εαυτό του μετά από το 2017, που έχασε όλη τη σεζόν όταν η λίγκα τον έθεσε σε διαθεσιμότητα για κατάχρηση, έχει καταφέρει να γυρίσει τη ζωή του μένοντας καθαρός για πάνω από 2 χρόνια.
↑ Harrison Butker, kicker, Kansas City Chiefs: Υπάρχουν kickers που έχουν σκοράρει δύο field goal σε έναν αγώνα που είχαν απόσταση πάνω από 50 γιάρδες. Υπάρχουν κι εκείνοι με 3. Φέτος, όμως, ο πρώτος που το έπραξε ήταν ο Harrison Butker, και το έκανε με φαντασμαγορικό τρόπο.
Οι Los Angeles Chargers είχαν, αναπάντεχα, ωθήσει τους περσινούς πρωταθλητές στην παράταση. Ο χαρισματικός τους quarterback, Patrick Mahomes, δεν είχε μία από τις καλύτερες εμφανίσεις του, αλλά κατάφερε να σπρώξει την ομάδα στις 53 γιάρδες. Μακρινή απόσταση, αλλά η εμπιστοσύνη που είχε πάνω στον Butker ήταν ακλόνητη.
Το έργο του Butker δε θα ήταν εύκολο. Δόθηκε πέναλτι για false start στους Chiefs, το οποίο τράβηξε την απόσταση πέντε γιάρδες πίσω. Στη δεύτερη προσπάθειά του, ο Butker θα ήταν πάλι επιτυχής, αλλά οι Chargers πήραν το τελευταίο τους time out πριν κλωτσήσει, σε μία κλασική κίνηση για να κόψουν τη φόρα του Butker. O 25χρονος, ωστόσο, αντί να πτοηθεί, χρησιμοποίησε την έξτρα ευκαιρία για να διορθώσει τα λάθη στο προηγούμενό του χτύπημα. Η τρίτη προσπάθεια θα περνούσε μέσα από τα δοκάρια, το τρίτο σερί kick από 50+ γιάρδες, που θα έδινε τη νίκη στους Chiefs.
↑ Russell Wilson, quarterback, Seattle Seahawks: Στις συζητήσεις για τον καλύτερο quarterback της δεκαετίας, λίγοι θα αναφέρουν τον πολλάκις Pro Bowler quarterback του Seattle, κι αν και διαφωνώ, η υποτίμησή του ήταν λογική. Ο προπονητής Pete Carroll έδινε, επί σερί ετών, βάση σε ένα σύστημα που στήριζε περισσότερο την rushing επίθεση, κι όταν ο Wilson μπορούσε να δείξει τα φόντα του ως passer, ήταν επειδή η ομάδα είχε τελματώσει επιθετικά.
Προς απαίτηση από τον ίδιο τον Wilson αυτή την off season, οι προπονητές αποφάσισαν να δώσουν περισσότερη ελευθερία στον στρατηγό τους, και να τον αφήσουν να επιδείξει τις ικανότητές του ως passing quarterback. Μέσα σε δύο αγωνιστικές, τα αποτελέσματα είναι παραπάνω από εντυπωσιακά. Μετράει 610 γιάρδες, 9 touchdown και 82,5% completion, όντας πρώτος στη λίγκα στις 2 τελευταίες κατηγορίες. Ενάντια στην καλοσμιλεμένη άμυνα των Patriots, οι Seahawks βρέθηκαν πίσω στο σκορ, αλλά ο Wilson δεν αγχώθηκε, προκαλώντας τους δυνατότερους πρωταγωνιστές των αντιπάλων να σταματήσουν τις πάσες του. Δείτε απλά αυτή την πάσα στον David Moore, κι αν θυμάστε, δεν είναι η πρώτη φορά που κάνει κάτι τέτοιο.
O Russell Wilson δεν έχει προταθεί ποτέ για MVP. Ενάντια στους New England Patriots, σημείωσε 288 passing γιάρδες, 5 touchdowns κι 75% completion. Μήπως τελικά ήρθε η ώρα του;
Στο άρθρο αυτής της αγωνιστικής δε θα έχουμε τριάδα χαμένων, αλλά θα δώσω το στέμμα σε μία ομάδα που δεν μπορεί να βγάλει τη ρετσινιά του choker που να τους έκαναν τεχνητή αναπνοή. Ο λόγος για τους Atlanta Falcons, η ομάδα που θα σε πάει, στοιχηματικά κι αγωνιστικά, στον μεγαλύτερο κουβά που υπάρχει.
Το θέμα δεν είναι ότι απλά χάνουν. Εδώ δε μιλάμε για τους New York Jets ή τους Cincinnati Bengals, που είναι καταδικασμένοι από νωρίς στην ήττα γιατί οι συγκυρίες το έφεραν έτσι. Είναι το πώς< χάνουν. Ξεχάστε το Super Bowl LI, που ήταν ο τελικός ανάμεσα στις δύο καλύτερες ομάδες του πρωταθλήματος. Οι πιθανότητες ήττας εκεί, ναι, ήταν αστρονομικές. Αν έχετε δει πίνακες με win probability, αυτές ουσιαστικά μετρούν, κατά τη διάρκεια ενός αγώνα, τις πιθανότητες μίας ομάδας να κερδίσει τον αγώνα. Στο Super Bowl, στη μεγαλύτερη διαφορά πόντων μεταξύ των 2 ομάδων, οι πιθανότητες νίκης των Falcons ήταν στο 99,7%. 0,3% ήταν οι πιθανότητες ήττας, και για όσους το θέλετε κλασματικά, μία πιθανότητα στις 333.
Η ήττα απέναντι στους Dallas Cowboys ήταν, στατιστικά, χειρότερη.
Σκεφτείτε το σενάριο. Οι Cowboys ξεκινάνε τον αγώνα με το πιο δυσμενή τρόπο, κάνοντας τρία turnovers μέσα σε πέντε κατοχές. Τρία fumbles που μεγάλωσαν την ψαλίδα στη διαφορά πόντων κι έφεραν τους Falcons στο 20 – 0 στην εκπνοή της πρώτης περιόδου. Αν κι οι Cowboys ορθοπόδησαν, oι φιλοξενούμενοι δεν τους άφησαν να αναπνεύσουν, φέρνοντας τον αγώνα στο 39 – 30 με μόλις 5 λεπτά να έχουν απομείνει.
39 πόντοι, με κανένα turnover. Κοιτάξτε τι λέει το παρακάτω tweet και προετοιμαστείτε.
The Falcons had 39 points with zero turnovers in their loss against the Cowboys.
Entering today, teams were 440-0 when scoring 39 points with 0 turnovers since 1933, when team turnovers were first tracked, according to Elias. pic.twitter.com/LZdqzwQZyD
— ESPN Stats & Info (@ESPNStatsInfo) September 20, 2020
Ένα το κρατούμενο. Το άλλο είναι ότι οι πιθανότητες νίκης των Falcons, σε εκείνο το χρονικό σημείο του 39 – 30, ήταν 99,9%. Ενενήντα εννέα κόμμα εννέα τοις εκατό. Τέτοιο ματς μπορούσαν να το χάσουν μία στις χίλιες. Οι Falcons ιδρύθηκαν το 1966, και δεν έχουν φτάσει καν τους 1.000 αγώνες ακόμα. Και τα κατάφεραν. Κατέρρευσαν, άφησαν τους Cowboys και τον Dak Prescott να σκοράρουν, και στο τέλος κατάφεραν να αφήσουν τους Cowboys να ανακτήσουν ένα onside kick, γεγονός του οποίου οι πιθανότητες ανάκτησης είναι σχεδόν μηδαμινές πια.
Ξεχάστε, όμως, το onside kick. Οι Falcons έχουν μία από τις πιο άρτιες επιθετικές μονάδες, και κατάφεραν να αφήσουν τους Cowboys να σκοράρουν 40 πόντους. Η ίδια η άμυνα η οποία τρώει σχεδόν το 40% του salary cap κι έχει αφήσει την ομάδα με στραγάλια στο ταμείο δεν μπόρεσε να διατηρήσει ένα προβάδισμα είκοσι και δεκαεννέα πόντων. Ο Matt Ryan παίζει ποιοτικό ποδόσφαιρο εδώ και χρόνια, για να βλέπει τους κόπους του να πηγαίνουν στο βούρκο ξανά και ξανά. Τώρα βρίσκονται στο 0 – 2, αριθμός που διαχρονικά δεν είναι ό,τι καλύτερο για ομάδες με βλέψεις playoffs.
Πόσα chokes θα πρέπει να υποφέρουν οι καλοί παίκτες της Ατλάντα μέχρι να διώξουν έναν προπονητή σαν τον Dan Quinn, που έχει δείξει τόσες φορές ότι δεν μπορεί να διαχειριστεί ούτε την άμυνά του, ούτε τα special teams, αλλά ούτε κι ένα προβάδισμα που θα έδινε στους περισσότερους μία άνετη νίκη;
Previous Post Νικητές & Χαμένοι της 1ης Αγωνιστικής
Next Post Νικητές & Χαμένοι της 4ης αγωνιστικής
About The Author: Στεφανία Λ.
Οπαδός των St. Louis Rams από το 2004 και του αθλήματος, έπειτα από τυχαίο συμβάν. Με τα χρόνια, βρήκε λιμάνι στη Βαλτιμόρη και στους Ravens, αλλά θα θυμάται πάντα το 1999. Λάτρης των underdogs, των nail biting αγώνων, και παικτών που της γεμίζουν το μάτι. Μιλάει πολύ, λατρεύει την έρευνα και το ιδανικό της βράδυ πλαισιώνεται από ζεστή σοκολάτα και έναν καλό αγώνα ή mixtapes από το Κασετόφωνο. H αντικειμενικότητά της πηγαινοέρχεται ανά βδομάδα.